Publication: Magyar Közlöny
Issue: MK-2002-87 (Year: 2002, Number: 87)
Era: 1990-2004
Section: 1055.]. A 45/1996. (X. 22.) AB határozatban az Alkotmánybíróság rámutatott, hogy a rendeletalkotási jog korlátja
Paragraph Index: 427

(1) bekezdésének s) pontja alapján a MAB véleményét kötelezõ kikérnie az intézményi tanács elõterjesztése alapján, a MAB egyetértõ véleménye törvényi feltétele a kinevezési eljárás folytatásának. Az Ftv. tehát a MAB véleménye kérésének két külön esetét szabályozza. Az egyik fakultatív lehetõség, amely az FTT-t és az intézményi tanácsokat egyaránt megilleti, másik a miniszter törvénybõl fakadó véleménykérési kötelezettsége. Mind a fakultatív, mind a kötelezõ véleménykérési eljárásnak közös eleme, hogy a MAB köteles véleményt nyilvánítani akkor, ha a megkeresés akár intézményi tanácstól, akár az FTT-tól vagy az oktatási minisztertõl érkezik. Az intézményi tanács véleménykérése — még az oktatási miniszterhez küldendõ javaslat megküldése elõtt — elsõsorban, de nem kizárólag azokban az esetekben segíti az intézményi tanácsi javaslat kialakítását, amikor több pályázóról kell az intézményi tanácsnak szavazni. A MAB véleményalkotásra való felkérése tekintetében a jogosultak körét az R. említett rendelkezése szûkíti, mivel azt kizárólag a miniszternek biztosítja annak ellenére, hogy az Ftv. ezt az FTT és az intézményi tanácsok számára is lehetõvé teszi. Az R. tehát a MAB véleménye kérésének csak az Ftv. szerint kötelezõ esetérõl rendelkezik. Utal ugyan az Ftv. 81. §-a (2) bekezdésének j) pontjára, de a „— a miniszter kérésére —” fordulattal kifejezetten szûkíti a MAB véleményének kérésére jogosultak körét, azaz nem ismeri el az FTT-nek, illetve az intézményi tanácsoknak azt a jogát, hogy saját elhatározásuk alapján — akár még az elõterjesztés elõtt — a MAB-hoz forduljanak. Az Ftv. végrehajtásának tárgyában kiadott R. így a törvénnyel ellentétes módon szûkítette a MAB véleményének kérésére jogosultak körét.

Source: https://magyarkozlony.hu/hivatalos-lapok/e97a4e5168d574ae3e5740697d3c81d53fecbb45/dokumentumok/a83ffb681b82d2b07c8866ab25cf89f37967bf3c/letoltes